***Obavijest***

*Poštovani,*

*Sukladno Uputama za prijavitelje II. Javnog natječaja za sufinanciranje programa javnih potreba u kulturi i tehničkoj kulturi u gradu Vukovaru za 2019. godinu, udruge koje su zadovoljile sve uvjete Natječaja i odabrane za financiranje, dužne su dostaviti dokumente i potvrde koje se predaju nakon procjene programa/projekta, a prije potpisivanja ugovora:  
  
• Potvrda Ministarstva financija/Porezne uprave, ne starija od mjesec dana od dana donošenja Odluke o raspodjeli sredstava za financiranje programa/projekata udruga, o stanju javnog dugovanja za prijavitelja iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora, u izvorniku  
• Uvjerenje nadležnog suda, ne starije od 6 mjeseci od dana objave Natječaja da se protiv osobe ovlaštene za zastupanje i voditelja programa/projekta ne vodi kazneni postupak, u izvorniku  
• Obrazac izjave o nepostojanju dvostrukog financiranja, u izvorniku i*  
*• Solemnizirana bjanko zadužnica – na prvi sljedeći iznos veći od dobivenog (za projekte/programe čija je vrijednost 10.000,00 kuna i više, uz napomenu da je trošak solemnizacije dio prihvatljivih troškova programa/projekta)*  
*te ispunjeni potpisan i ovjeren Obrazac Proračuna s pročišćenim aktivnostima i sukladno uvjetima Javnog natječaja.*

*Rok za dostavu gore navedene dokumentacije je najkasnije do 24. svibnja 2019. na sljedeću adresu uz obaveznu napomenu:*

*Grad Vukovar*  
*Upravni odjel za kulturu, obrazovanje, sport, branitelje, socijalnu politiku i civilno društvo*  
*„II. Javni natječaj za sufinanciranje programa javnih potreba u kulturi i tehničkoj kulturi u gradu Vukovaru za 2019. godinu – dostava dodatne dokumentacije – ne otvaraj“*  
*Dr. Franje Tuđmana 1*  
*32000 Vukovar*